ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
4 ส.ค. 2559

สรุปภาวะตลาดภาคเช้า : ฟื้นตัวต่อ – SET ฟื้นตัวต่อจากช่วงบ่ายวาน นำโดยกลุ่มพลังงาน หลังได้ Sentiment เชิงบวกจากราคาน้ำมันดิบที่กลับมาฟื้นตัวขึ้นเหนือ 40 เหรียญได้ หนุน SET ยืนเหนือระดับ 1510 จุด นอกจากนั้น ไม่มีปัจจัยที่มีอิทธิพลต่อการเคลื่อนไหวของ SET นัก โดย ปิดตลาดช่วงเช้าที่ระดับ 1513.06 จุด +5.59 จุด หรือ +0.4% ด้วยมูลค่าซื้อขายที่ระดับ 2.4 หมื่นลบ. กลุ่มหลักพลังงานหนุนตลาด ปิดบวก +1.8% ขณะที่แบงก์ และ ICT ปิดบวกลบไม่มากนักที่ -0.1% และ +0.3% ตามลำดับ ด้านตลาดภูมิภาคเคลื่อนไหวในแดนบวกระดับเขียวอ่อนๆ
กลยุทธ์ที่แนะนำ : ช่วงบ่าย: คาดแกว่งในช่วง 1510-1515 จุด และมีโอกาสชะลอตัวลงมาที่บริเวณ 1500 จุดอีกครั้ง หากช่วงบ่ายหลุดต่ำกว่า 1508 จุด กลยุทธ์ การเก็งกำไรเน้นระยะสั้นๆ และเหมาะกับผู้รับความเสี่ยงได้สูง เนื่องจากตลาดค่อนข้างผันผวน ส่วนผู้มีหุ้นอยู่ อาศัยจังหวะรีบาวด์ ขายปรับพอร์ตบางส่วน ทั้งนี้ หุ้นแนะนำเก็งกำไรตามสัญญาณเทคนิค ได้แก่ MACO (รับ 1.52 ต้าน 1.74 cut 1.46)
 